ทอย สลัดลุคโอปป้าหน้าใส ลุยโคลนจับไอ้ช่อนมอมแมมใน นางฟ้าลำแคน EP.10
คุ้นชินกับภาพหนุ่มหน้าใส สไตล์โอปป้ามาตลอด แต่ล่าสุด ในละคร นางฟ้าลำแคน จะได้เห็นพระเอกหนุ่ม ทอย-ปฐมพงษ์ ถกขากางเกงลุยโคลนจับปลาช่อนแบบลูกทุ่งๆกัน ในฉากที่ พีท (ทอย) รับคำท้าจาก หิน (เบียร์-พร้อมพงษ์) เพื่อพิสูจน์ความแมน ต่อหน้า ษา (ไข่มุก-รุ่งรัตน์)>> อ่านเรื่องย่อนิยายทุกเรื่อง คลิกที่นี่ <<งานนี้ยกกอง ไปถ่ายทำกันที่แปลงนาย่านปทุมธานีได้บรรยากาศ บ้านทุ่งจริงๆเลย หนุ่ม เบียร์ บอกชิลมาก เพราะชอบจับปลาตั้งแต่ เด็ก ต่างกับ ทอย ที่รู้จักแต่กินปลาเลยต้องให้มาลองซ้อมจับปลาช่อนในถังดูก่อน ซึ่งเจ้าช่อนก็ทั้งดิ้น ทั้งสะบัด หลุดมือไปหมด เบียร์ กับสาว ไข่มุก ยืนดูหัวเราะก๊าก ก่อน เบียร์ จะมาสอนเทคนิคการจับให้ ทอย กว่าจะช่ำชองก็ปล้ำกับไอ้ช่อนอยู่พักใหญ่ทีเดียว เอาล่ะถึงตอนถ่ายจริง ทอย ถกขากางเกงก่อนโดดลงสังเวียนแปลงนาตามคำท้าของ เบียร์ ก่อนจะเริ่มแข่งกันจับปลาช่อน ทอย มีสุ่มเป็นอาวุธเดินลุยโคลนดุ่มๆมองหาไอ้ช่อน ส่วน เบียร์ อาศัยความชำนาญรู้ว่าไอ้ช่อนจะซ่อนตัวอยู่ไหนก็รีบพุ่งเข้าไปตะครุบได้ไอ้ช่อนตัวบึ้มมาสบายๆ ฟาก ทอย กลัวเสียหน้าต่อหน้า ไข่มุก พอดีเห็นไอ้ช่อนก็พุ่งคว้าจับหมับแล้ว ชูให้ ไข่มุก ดูด้วยความดีใจ แต่แล้วไอ้ช่อนก็ดันดิ้นหลุด ไปดื้อๆ ทอย ไล่ตะครุบสุดชีวิตจนเนื้อตัวเต็มไปด้วยโคลน บรรยากาศถ่ายทำสนุกสนาน ส่วนศึกครั้งนี้ใครจะชนะ ตามลุ้นกัน คืนนี้ 1 ทุ่มตรง ทางช่องวัน 31.
คุ้นชินกับภาพหนุ่มหน้าใส สไตล์โอปป้ามาตลอด แต่ล่าสุด ในละคร นางฟ้าลำแคน จะได้เห็นพระเอกหนุ่ม ทอย-ปฐมพงษ์ ถกขากางเกงลุยโคลนจับปลาช่อนแบบลูกทุ่งๆกัน
นางฟ้าลำแคน,นางฟ้าลำแคน EP.10,นางฟ้าลำแคน เรื่องย่อ,ทอย ปฐมพงศ์,ไข่มุก รุ่งรัตน์,นิยาย,ละคร